  Анжелика Тихонова корреспондент Удмуртилэн вице-премьерлэн интыужаз Рафис Касимовлэсь кандидатуразэ 2017-тӥ арын тулыспалэ эскерыны быгатозы. Кун Кенешлэн сессиез дыръя 13-тӥ толсуре со сярысь ивортӥз элькунлэн тӧроез Александр Соловьёв. «Тулыспалэ эстӥськон вакытэз ум на йылпумъялэ, но со йылпумъянлы матын луоз ни, озьы ми эшшо одӥг пол возьматом адямиослы, депутатъёслы <…> та адями ужъёссэ умой быдэсъя шуыса», — пусйиз улосвыл кивалтӥсь. Тодады вайытом, Удмуртилэн тӧроез Александр Соловьёв улосысьтымы нюлэс возёсъя министерствоен кивалтӥсез элькун кивалтэтлэн тӧроезлэн воштӥсезлэсь ужъёссэ быдэсъясе 2016-тӥ арын 20-тӥ куартолэзе юнматӥз. Соин чаклано юанъёс пӧлы пыро: промышленность, эстӥськонъя но дыкужымъя огъет, жилищно-коммунальной возёс, транспорт но сюрес удысъёс, нюлэс возёс но мукетъёсыз. Пусъём, 13-тӥ толсуре Удмуртиысь Кун Кенешысь депутатъёс элькунмылэн вице-премъерезлэн интыяз Наталья Судариковаез соглаштӥзы. Тегъёс: Политика Удмуртия АлександрСоловьёв КунКенеш кивалтэт депутатъёс РафисКасимов  